Document ID: 32000D0138

Komisijas Lēmums
(2000. gada 16. februāris),
ar ko groza Lēmumu 87/257/EEK par to Amerikas Savienoto Valstu uzņēmumu sarakstu, kuri apstiprināti svaigas gaļas importam Kopienā
(izziņots ar dokumenta numuru C(2000) 380)
(Dokuments attiecas uz EEZ)
(2000/138/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, importējot liellopus, aitas, kazas, cūkas, svaigu gaļu vai gaļas produktus no trešām valstīm [1], kurā jaunākie grozījumi izdarīti ar Direktīvu 97/79/EK [2], un jo īpaši tās 4. panta 1. punktu un 18. panta 1. punktu,
tā kā:
(1) Sākotnējais Amerikas Savienoto Valstu to uzņēmumu saraksts, kuri apstiprināti svaigas gaļas importam Kopienā, tika sagatavots ar Komisijas Lēmumu 87/257/EEK [3], kurā jaunākie grozījumi izdarīti ar Lēmumu 1999/301/EK [4]; minēto sarakstu var grozīt jebkurā laikā, it sevišķi ņemot vērā Amerikas Savienotajās Valstīs veikto Kopienas pārbaužu rezultātus.
(2) Amerikas Savienotās Valstis ir sniegušas garantijas par to, ka uzņēmums 244 W, IBP, Waterloo, Iowa tagad spēj veikt nematodes pārbaudes cūkgaļai saskaņā ar Padomes Direktīvu 77/96/EEK [5], kurā jaunākie grozījumi izdarīti ar Padomes Direktīvu 94/54/EK [6].
(3) Uzņēmumu saraksts ir attiecīgi jāatjaunina/jākonsolidē.
(4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Ar šo Lēmuma 87/257/EEK pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2000. gada 16. februārī

Labels: 0
3
17
18